ჰარვი ვაინსტინი
ჰარვი ვაინსტინი (ინგლ. Harvey Weinstein; დ. 19 მარტი, 1952, კუინზი) — ებრაული წარმოშობის ამერიკელი კინოპროდიუსერი. არის Miramax Films-ისა და The Weinstein Company-ს თანადამფუძნებელი. მისი ძმა, ბობ ვაინსტინი აგრეთვე კინოპროდიუსერია. 2017 წლის ოქტომბერში, არაერთი შეურაცხყოფის და გაუპატიურების ბრალდების შემდეგ ვაინსტინი თანამდებობიდან გაათავისუფლა საკუთარი კომპანიის დირექტორთა საბჭომ. იგი აგრეთვე გააგდეს კინემატოგრაფიული ხელოვნებისა და მეცნიერების აკადემიიდან.